CELEX: 62016TN0904
Language: fi
Date: 2016-12-21 00:00:00
Title: Asia T-904/16: Kanne 21.12.2016 – Labiri v. ETSK ja alueiden komitea

27.2.2017   
            
            
               FI
            
            
               Euroopan unionin virallinen lehti
            
            
               C 63/33
            
         Kanne 21.12.2016 – Labiri v. ETSK ja alueiden komitea
   (Asia T-904/16)
   (2017/C 063/44)
   Oikeudenkäyntikieli: ranska
   
      Asianosaiset
   
   
      Kantaja: Vassiliki Labiri (Bryssel, Belgia) (edustaja: asianajajat J. N. Louis ja N. De Montigny)
   
      Vastaaja: Euroopan talous- ja sosiaalikomitea, Euroopan unionin alueiden komitea
   
      Vaatimukset
   
   Kantaja vaatii unionin yleistä tuomioistuinta
   toteamaan ja päättämään, että
   
               —
            
            
               alueiden komitean pääsihteerin 11.5.2016 tekemä päätös, jonka mukaan kantaja siirretään hallintovirkamiehen tehtäviin käännösosastolle asiassa F-33/15, Labiri v. ETSK, tehdyn sovintoratkaisun täytäntöönpanotoimenpiteenä, on kumottava
            
         
               —
            
            
               ETSK on syyllistynyt harkintavallan väärinkäyttöön ja loukannut sille kantajaan nähden kuuluvaa lojaalisuusvelvollisuutta johtamalla häntä tietoisesti harhaan asianosaisten 4.2.2016 tekemän sopimuksen ulottuvuudesta
            
         
               —
            
            
               ETSK ja alueiden komitea on yhdessä velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu SEUT 266 artiklan rikkomiseen siltä osin kuin riidanalaisella päätöksellä väitetysti rikotaan ilmeisellä tavalla asiassa F-33/15, Labiri v. ETSK, tehtyä sovintoratkaisua.
            
         
               2)
            
            
               Toinen kanneperuste, joka perustuu harkintavallan väärinkäyttöön siltä osin kuin kantaja väitetysti johdettiin tahallisesti harhaan asianosaisten tekemän sopimuksen ulottuvuuden osalta ja täsmällisemmin sen osalta, miten nämä kaksi komiteaa sopimuksen sanamuotoa tulkitsevat.